กฎกระทรวงว่าด้วยการขออนุญาตและการออกใบอนุญาตขายอาหารสัตว์พ.ศ. ๒๕๔๙[๑] อาศัยอำนาจตามความในมาตรา๕ มาตรา ๑๕ วรรคสอง มาตรา ๒๑ วรรคสอง และมาตรา ๒๗ วรรคสอง แห่งพระราชบัญญัติควบคุมคุณภาพอาหารสัตว์พ.ศ. ๒๕๒๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงเกษตรและสหกรณ์ออกกฎกระทรวงไว้ดังต่อไปนี้ข้อ๑ ให้ยกเลิก(๑)กฎกระทรวง ฉบับที่ ๔ (พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕(๒)กฎกระทรวง ฉบับที่ ๑๐ (พ.ศ. ๒๕๓๒) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕(๓)กฎกระทรวง ฉบับที่ ๑๔ (พ.ศ. ๒๕๓๖) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕(๔)กฎกระทรวง ฉบับที่ ๑๘ (พ.ศ. ๒๕๓๗) ออกตามความในพระราชบัญญัติควบคุมคุณภาพอาหารสัตว์พ.ศ. ๒๕๒๕ข้อ๒ ผู้ใดประสงค์จะขอรับใบอนุญาตขายอาหารสัตว์ให้ยื่นคำขอพร้อมด้วยหลักฐานตามที่ระบุไว้ในแบบคำขออนุญาตขายอาหารสัตว์ตามที่รัฐมนตรีกำหนดโดยประกาศในราชกิจจานุเบกษาข้อ๓ เมื่อได้รับคำขอพร้อมด้วยหลักฐานถูกต้องและครบถ้วนตามข้อ๒ ให้ผู้อนุญาตตรวจพิจารณาและออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายในสิบห้าวันนับแต่วันที่ได้รับคำขอในกรณีมีเหตุจำเป็นที่ผู้อนุญาตไม่อาจออกใบอนุญาตหรือมีคำสั่งไม่อนุญาตได้ภายในกำหนดเวลาตามวรรคหนึ่งให้ขยายเวลาได้อีกไม่เกินสองครั้ง ครั้งละไม่เกินสิบวัน แต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดเวลาตามวรรคหนึ่งหรือตามที่ได้ขยายเวลาไว้นั้นแล้วแต่กรณีข้อ๔ ใบอนุญาตขายอาหารสัตว์ให้เป็นไปตามแบบที่รัฐมนตรีกำหนดโดยประกาศในราชกิจจานุเบกษาข้อ๕ ผู้รับใบอนุญาตขายอาหารสัตว์ผู้ใดประสงค์จะขอต่ออายุใบอนุญาตให้ยื่นคำขอก่อนใบอนุญาตสิ้นอายุพร้อมด้วยหลักฐานตามที่ระบุไว้ในแบบคำขอต่ออายุใบอนุญาตขายอาหารสัตว์ตามที่รัฐมนตรีกำหนดโดยประกาศในราชกิจจานุเบกษาการอนุญาตให้ต่ออายุใบอนุญาตตามวรรคหนึ่งจะแสดงไว้ในรายการท้ายใบอนุญาตนั้นหรือจะออกใบอนุญาตให้ใหม่ก็ได้ข้อ๖ ผู้รับใบอนุญาตขายอาหารสัตว์ผู้ใดประสงค์จะขอใบแทนใบอนุญาตให้ยื่นคำขอพร้อมด้วยหลักฐานตามที่ระบุไว้ในแบบคำขอรับใบแทนใบอนุญาตขายอาหารสัตว์ตามที่รัฐมนตรีกำหนดโดยประกาศในราชกิจจานุเบกษาใบแทนใบอนุญาตขายอาหารสัตว์ให้เป็นไปตามแบบที่รัฐมนตรีกำหนดโดยประกาศในราชกิจจานุเบกษาโดยมีคำว่า ใบแทน กำกับไว้ที่มุมบนด้านขวาด้วย และให้มีวัน เดือนปี ที่ออกใบแทนพร้อมทั้งลงชื่อผู้อนุญาตหรือผู้ที่ได้รับมอบหมายจากผู้อนุญาตข้อ๗ การยื่นคำขอตามกฎกระทรวงนี้ ในกรุงเทพมหานครให้ยื่นณ สำนักพัฒนาระบบและรับรองมาตรฐานสินค้าปศุสัตว์ กรมปศุสัตว์ ในจังหวัดอื่นให้ยื่นณ สำนักงานปศุสัตว์จังหวัดแห่งท้องที่ที่สถานที่ขายอาหารสัตว์ตั้งอยู่ หรือสำนักพัฒนาระบบและรับรองมาตรฐานสินค้าปศุสัตว์กรมปศุสัตว์ เว้นแต่อาหารสัตว์น้ำที่รัฐมนตรีประกาศเป็นอาหารสัตว์ ในกรุงเทพมหานครให้ยื่นณ สำนักวิจัยและพัฒนาประมงน้ำจืด กรมประมง ในจังหวัดอื่นให้ยื่น ณ สำนักงานประมงจังหวัดแห่งท้องที่ที่สถานที่ขายอาหารสัตว์ตั้งอยู่หรือสำนักวิจัยและพัฒนาประมงน้ำจืด กรมประมงข้อ๘ ใบอนุญาตขายอาหารสัตว์ที่ได้ออกให้ตามกฎกระทรวงฉบับที่ ๔ (พ.ศ. ๒๕๒๖) ออกตามความในพระราชบัญญัติควบคุมคุณภาพอาหารสัตว์ พ.ศ. ๒๕๒๕ให้ใช้ได้ต่อไปจนกว่าจะสิ้นอายุข้อ๙ คำขออนุญาต คำขอต่ออายุใบอนุญาต และคำขอรับใบแทนใบอนุญาตที่ได้ยื่นไว้แล้วก่อนวันที่กฎกระทรวงนี้ใช้บังคับให้ถือว่าเป็นคำขอที่ได้ยื่นตามกฎกระทรวงนี้ แล้วแต่กรณี โดยอนุโลมให้ไว้ ณวันที่ ๑๑ กันยายน พ.ศ. ๒๕๔๙อดิศร เพียงเกษรัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงเกษตรและสหกรณ์หมายเหตุ:- เหตุผลในการประกาศใช้กฎกระทรวงฉบับนี้ คือ โดยที่ระยะเวลาในการพิจารณาคำขออนุญาตขายอาหารสัตว์ยังไม่เหมาะสมสมควรแก้ไขระยะเวลาในการพิจารณาคำขอดังกล่าวให้รวดเร็วขึ้น และให้รัฐมนตรีมีอำนาจกำหนดแบบคำขออนุญาตและแบบใบอนุญาตเพื่อให้การดำเนินงานมีความคล่องตัวและรวดเร็วยิ่งขึ้น นอกจากนี้ สมควรแก้ไขสถานที่ที่ยื่นคำขออนุญาตให้สอดคล้องกับโครงสร้างและอำนาจหน้าที่ของหน่วยงานประกอบกับกฎกระทรวงว่าด้วยการขออนุญาตและการออกใบอนุญาตขายอาหารสัตว์ได้ใช้บังคับมาตั้งแต่พ.ศ. ๒๕๒๖ และมีการแก้ไขเพิ่มเติมหลายครั้ง สมควรปรับปรุงเป็นฉบับเดียวกันเพื่อประโยชน์ในการตรวจสอบและอ้างอิงของพนักงานเจ้าหน้าที่และประชาชนทั่วไปจึงจำเป็นต้องออกกฎกระทรวงนี้พัชรินทร์/จัดทำ๒๖ กันยายน ๒๕๔๙ศิรวัชร์/ปรับปรุง๖ มกราคม ๒๕๖๔อรญา/ตรวจ๑๙ มกราคม ๒๕๖๔[๑] ราชกิจจานุเบกษาเล่ม ๑๒๓/ตอนที่ ๙๖ ก/หน้า ๑๙/๒๒ กันยายน ๒๕๔๙